Publication: Magyar Közlöny
Issue: MK-2002-39 (Year: 2002, Number: 39)
Era: 1990-2004
Section: jogállásáról és felelõsségérõl szóló 1997. évi LXXIX. törvény (a továbbiakban: Kátjátv.) személyi hatálya alá tartozik.
Paragraph Index: 833

8. A kuratórium mûködése 8.1. A kuratórium szükség szerint, de legalább negyedévente egyszer ülésezik. A kuratórium üléseit az elnök, akadályoztatása esetén a kuratórium titkára írásban hívja össze hétnapos (kivételesen háromnapos) idõköz megtartásával, a napirend megjelölésével. A kuratórium üléseit az elnök, akadályoztatása esetén a képviseleti joggal felruházott kuratóriumi tag vezeti. 8.2. A kuratórium határozatképes, ha azon a kuratórium tagjainak több mint fele jelen van. Határozatképtelenség esetén a kuratórium ülését 8 napon belül változatlan napirenddel ismét össze kell hívni. Az így megismételt ülés legalább három tag jelenléte esetén határozatképes. 8.3. Rendkívüli ülést kell összehívni, ha azt 3 kuratóriumi tag írásban kéri. Az ülést az indítványtól számított 8 napon belül kell összehívni. 8.4. A kuratórium döntéseit egyszerû szótöbbséggel, nyílt szavazással hozza. A kuratórium a tagjai kétharmadának szavazatával határoz a Szervezeti és Mûködési Szabályzat (a továbbiakban: SZMSZ) elfogadása, illetve módosítása során. A kuratórium minden tagjának egy szavazata van, szavazategyenlõség esetén az elnök szavazata dönt. 8.5. A kuratórium kizárólagos hatáskörébe tartozik: — az SZMSZ és egyéb belsõ szabályzatok megállapítása és módosítása, — a közalapítvány éves gazdálkodási tervének és mérlegének megállapítása, — döntés az alapítványi támogatásokról, — a kuratórium titkárának kinevezése és felmentése, — a közalapítvány közhasznúsági jelentésének elfogadása. 8.6. A közalapítvány gazdálkodásának, mûködésének, szervezetének és képviseletének részletes szabályait a Szervezeti és Mûködési Szabályzatban kell meghatározni. Az SZMSZ nem lehet ellentétes az Alapító Okiratban foglaltakkal. 8.7. A kuratórium ülései nyilvánosak. A kuratórium üléseire meg kell hívni a felügyelõ bizottság elnökét, aki az ülésen tanácskozási joggal vesz részt. 8.8. A kuratórium üléseirõl emlékeztetõt kell készíteni. Az emlékeztetõben rögzíteni kell a meghozott döntések tartalmát, idõpontját és hatályát, valamint a döntést támogatók és ellenzõk számarányát. Amennyiben a döntés nem titkos, rögzíteni kell a támogató és ellenzõ kuratóriumi tagok személyét is. 8.9. A kuratórium döntéseit az érintettekkel a döntést követõ tíz napon belül írásban kell közölni. A kuratórium külön szótöbbséggel dönt határozatainak nyilvánosságra hozataláról. A határozat nyilvánosságra hozatala az Ifjúsági és Sport Értesítõben történik. 8.10. A közalapítvány mûködésével kapcsolatban keletkezett iratokba a hatályos jogszabályi rendelkezések figyelembevételével elõzetes — a kívánt betekintést megelõzõ öt munkanappal korábban megküldött — írásos bejelentés alapján bárki betekinthet. A közalapítvány tevékenységének és gazdálkodásának legfontosabb adatait — beszámoló formájában — a sajtóban nyilvánosságra hozza. A közalapítvány szolgáltatásai igénybevételének módja a támogatások elnyerése iránti kérelem benyújtása. A szolgáltatások igénybevétele nyilvános. 8.11. A kuratórium a közalapítvány tevékenységérõl szóló éves beszámolót köteles a tárgyévet követõ év március 31-éig jóváhagyni és a 8.10. alpontban rögzítettnek megfelelõen nyilvánosságra hozni.

Source: https://magyarkozlony.hu/hivatalos-lapok/d6046775f3be07673422ef1fec4da72543703c10/dokumentumok/f7eb538010703d8c0ef692449599fdd214fa4c52/letoltes